text: Minst 50 metrar av Nord Stream 1- gassleiðingini eru burtur
text: #000004
text: Minst 50 metrar av Nord Stream 1 gassleiðingini eru burtur. Tað vísa fyrstu myndirnar av sprongdu gassleiðingunum í Eystrasalti. Tað er svenska blaðið Expressen, ið hevur havt dronu á havsins botni fyri at taka myndir.
text: #000005
text: Síðani tað varð staðfest, at talan var um yvirgang, tí fleiri spreingingar vórðu skrásettar í økinum, hava týskir, svenskir og danskir myndugleikar arbeitt við at uppklára málið, men enn er onki úrslit komið fram tí viðvíkjandi.
text: #000006
text: Myndirnar hjá Expressen vísa, at talan er um herverk ella yvirgang, tí leiðingin er oyðiløgd, og har síggjast restir av stáli og boygdum armeringsjørnum.
text: #000007
text: Russland hevur síðan 2011 sent gass gjøgnum Nord Stream 1 gassleiðingina, men síðan innrásina í Ukraina, hevur verið avmarkað hvussu nógv gass er farið gjøgnum leiðingina. Nord Stream 2, sum eisini varð rakt av yvirganginum, var júst liðug, og náddi ongantíð at verða tikin veruliga í brúk.
text: #000008
text: Seint í august mánaði boðaði russiska felagið Gazprom frá, at ætlanin var at gera umvælingar á leiðingina, sum skuldi taka tríggjar dagar, skrivar NRK.
text: #000009
text: Eygleiðarar hava síðan gitt, at Russland fór at brúka gassveitingina sum politiskt vápn í ósemjuni við vestanlond. Russland hevur hinvegin víst aftur, at tey brúka gassið sum vápn.
text: #000010
text: Expressen hevur fingi myndirnar til vega við at senda eina sokallaða undirvatnsdronu niður á botn í økinum, nú onki gass lekur longur úr leiðingini.
text: #000011